Donald Trampning rafiqasi Melaniya haqida ko‘pchilikka ma’lum bo‘lmagan qiziqarli faktlar (foto)

Melaniya Tramp endilikda AQShning birinchi xonimi bo‘lmasa-da, dunyodagi eng taniqli va nufuzli ayollardan biri bo‘lib qolmoqda. Sobiq prezidentning rafiqasi haqida ko‘pchilikka noma’lum bo‘lgan faktlar bilan tanishing.

Melaniya Knavs 1970-yilda Yugoslaviyaning Sevits shahrida tug‘ilgan. Haqiqat shundaki, Donald Tramp noqonuniy migrantlar uchun amnistiyani bekor qilmoqchi bo‘lgan edi, ammo o‘zi muhojirga uylangan. Shuningdek, mish-mishlarga ko‘ra, u mamlakatda noqonuniy ishlagan. Ma’lum bo‘lishicha, Melaniya ishchi vizasiz 10 ta modellik shartnomasini yutib olgan. Ammo uning o‘zi hech qachon AQSh qonunlarini buzmaganini ta’kidlaydi.

Melaniya Donaldning uchinchi rafiqasi hisoblanadi. Sobiq prezidentning ikkinchi turmush o‘rtog‘i sharqiy Yevropadan, birinchisi esa chexiyalik model Ivan Zelnichkova bo‘lgan.

Melaniya va Tramp 1999-yilda Allure jurnalida suratga tushish vaqtida tanishgan va oradan 6 yil o‘tib, 2005-yilda turmush qurgan. Juftlik 2006-yilda o‘g‘il farzand ko‘rgan va unga Barron Uilyam Tramp deb ism qo‘ygan. U Melaniyaning birinchi, Donaldning esa beshinchi farzandi.

Melaniya turmush o‘rtog‘idan 24 yoshga kichik. Trampning katta nabirasi Key Medison esa tog‘asi, ya’ni Melaniyaning o‘g‘lidan bir yoshga kichik.

Melaniya eng mashhur jurnallar muqovasida suratga tushgan. Masalan, Vogue, Harper’s Bazaar, Ocean Drive, In Style, New York Magazine, Glamour va Elle kabilar.

Melaniya oliy ma’lumotli emas. U Lyublyana universitetining arxitektura va dizayn mutaxassisligi bo‘yicha o‘qishga kirgan. Ammo birinchi kursdan so‘ng modellik karyerasini boshlash uchun o‘qishni to‘xtatgan. O‘shanda u 16 yoshda edi. Biroq bu Melaniyaga 4 ta tilni o‘rganishga to‘sqinlik qilmagan. U ingliz, fransuz, serb va nemis tillarini biladi.

Melaniya to‘yida kiygan libos 200 ming dollarga tushgan. Og‘irligi esa 20 kilogrammni tashkil etgan. Xonim mashinaga o‘tirishi uchun bir qancha yordamchilarga muhtoj bo‘lgan. Biroq 3 000 atirgul bilan bezatilgan to‘y torti esa kelinga biroz taskin bergan bo‘lishi mumkin.

Tramp Melaniyaga bo‘lgan his-tuyg‘ularini radio orqali e’lon qilgan.

Melaniya Mishel Obamaning saylovoldi marosimidagi nutqini o‘g‘irlagan. 2016-yilda shov-shuvli voqealar yuz berdi. AQSh Respublikachilar partiyasining saylovoldi kongressida Tramp xonim turmush o‘rtog‘ini qo‘llab-quvvatlash uchun nutq so‘zlagan, ammo 8 yil avval ushbu nutq Mishel Obama tomonidan yetkazilgan. Uning so‘zlariga ko‘ra, u qachonlardir Mishelning nutqi bilan tanishgan va o‘zi ham biroz bo‘lsa-da yozganini aytgan.